CELEX: 32008L0082
Language: fi
Date: 2008-07-30 00:00:00
Title: Komission direktiivi 2008/82/EY, annettu 30 päivänä heinäkuuta 2008 , direktiivin 2008/38/EY muuttamisesta munuaistoiminnan tukemiseen kroonisen munuaisten vajaatoiminnan yhteydessä tarkoitetun rehun osalta (ETA:n kannalta merkityksellinen teksti)

31.7.2008   
            
            
               FI
            
            
               Euroopan unionin virallinen lehti
            
            
               L 202/48
            
         
      KOMISSION DIREKTIIVI 2008/82/EY,
   annettu 30 päivänä heinäkuuta 2008,
   direktiivin 2008/38/EY muuttamisesta munuaistoiminnan tukemiseen kroonisen munuaisten vajaatoiminnan yhteydessä tarkoitetun rehun osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY (1) ja erityisesti sen 6 artiklan c alakohdan,
   sekä katsoo seuraavaa:
   
               (1)
            
            
               Erityisravinnoksi tarkoitettujen rehujen käyttötarkoitusten luettelosta 5 päivänä maaliskuuta 2008 annettu komission direktiivi 2008/38/EY (2) käsittää erityisen ravitsemuksellisen käyttötarkoituksen ”munuaistoiminnan tukeminen kroonisen munuaisten vajaatoiminnan yhteydessä”.
            
         
               (2)
            
            
               Asetuksella (EY) N:o 163/2008 (3) komissio hyväksyi lantaanikarbonaattioktahydraattivalmisteen eläintuotantoon vaikuttavana rehun lisäaineena kissoille. Hyväksyminen perustui Euroopan elintarviketurvallisuusviranomaisen 18 päivänä syyskuuta 2007 antamaan lausuntoon (4). Lausunnossaan elintarviketurvallisuusviranomainen toteaa, että ruokavalion täydentäminen kyseisellä valmisteella vähentää fosforin erittymistä virtsan kautta ja lisää sen erittymistä ulosteiden kautta ilmeiseen fosforin sulavuuden vähenemiseen liittyen. Elintarviketurvallisuusviranomaisen päätelmänä on, että valmiste voi vähentää fosforin imeytymistä täysikasvuisilla kissoilla.
            
         
               (3)
            
            
               Direktiivi 2008/38/EY sisältää jo rehun, jonka fosforipitoisuus on alhainen, kohdassa ”munuaistoiminnan tukeminen kroonisen munuaisten vajaatoiminnan yhteydessä”. Sama myönteinen vaikutus voidaan saavuttaa, jos rehun sisältämän fosforin imeytymistä vähennetään. Lantaanikarbonaattioktahydraattivalmiste olisi siksi sisällytettävä direktiivin 2008/38/EY liitteessä I olevan B osan käyttötarkoitusten luettelon kohtaan ”munuaistoiminnan tukeminen kroonisen munuaisten vajaatoiminnan yhteydessä”.
            
         
               (4)
            
            
               Sen vuoksi direktiiviä 2008/38/EY olisi muutettava.
            
         
               (5)
            
            
               Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN DIREKTIIVIN:
   1 artikla
   Muutetaan direktiivin 2008/38/EY liite I tämän direktiivin liitteen mukaisesti.
   2 artikla
   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 20 päivänä helmikuuta 2009. Niiden on toimitettava komissiolle viipymättä nämä säännökset kirjallisina.
   Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Tämä direktiivi on osoitettu kaikille jäsenvaltioille.
   
      Tehty Brysselissä 30 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 237, 22.9.1993, s. 23. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EUVL L 62, 6.3.2008, s. 9.
   
      (3)  EUVL L 50, 23.2.2008, s. 3.
   
      (4)  The EFSA Journal (2007) 542, s. 1–15.
   
      LIITE
      Korvataan direktiivin 2008/38/EY liitteessä I olevassa B osassa erityisen ravitsemuksellisen käyttötarkoituksen kohta ”munuaistoiminnan tukeminen kroonisen munuaisten vajaatoiminnan yhteydessä” seuraavasti:
      
         
                     Erityinen ravitsemuksellinen tarkoitus
                  
                  
                     Tärkeimmät ravitsemukselliset ominaisuudet
                  
                  
                     Eläinlaji tai -ryhmä
                  
                  
                     Merkinnöissä ilmoitettavat tiedot
                  
                  
                     Suositeltava käyttöaika
                  
                  
                     Muut tiedot
                  
               
                     ”Munuaisten toiminnan tukeminen kroonisen munuaisten vajaatoiminnan yhteydessä (1)
                     
                  
                  
                     Alhainen fosforipitoisuus ja alennettu proteiinipitoisuus; proteiinit kuitenkin korkealaatuisia
                  
                  
                     Koirat ja kissat
                  
                  
                     
                                 —
                              
                              
                                 Proteiinin lähde (lähteet)
                              
                           
                                 —
                              
                              
                                 Kalsium
                              
                           
                                 —
                              
                              
                                 Fosfori
                              
                           
                                 —
                              
                              
                                 Kalium
                              
                           
                                 —
                              
                              
                                 Natrium
                              
                           
                                 —
                              
                              
                                 Tärkeimpien rasvahappojen pitoisuus (jos lisätty)
                              
                           
                  
                     Aluksi enintään 6 kuukautta (2)
                     
                  
                  
                     Pakkauksessa, tölkissä tai etiketissä on oltava merkintä: ’Suositetaan eläinlääkärin lausunnon pyytämistä ennen käyttöä tai käyttöajan pidentämistä.’
                     Käyttöohjeessa on oltava merkintä: ’Vettä oltava jatkuvasti saatavilla.’
                  
               
                     tai
                  
                  
                      
                  
                  
                      
                  
                  
                      
                  
                  
                      
                  
               
                     Fosforin imeytymisen vähentyminen lantaanikarbonaattiokta-hydraattia lisäämällä
                  
                  
                     Täysikasvuiset kissat
                  
                  
                     
                                 —
                              
                              
                                 Proteiinin lähde (lähteet)
                              
                           
                                 —
                              
                              
                                 Kalsium
                              
                           
                                 —
                              
                              
                                 Fosfori
                              
                           
                                 —
                              
                              
                                 Kalium
                              
                           
                                 —
                              
                              
                                 Natrium
                              
                           
                                 —
                              
                              
                                 Lantaanikarbonaattiokta-hydraatti
                              
                           
                                 —
                              
                              
                                 Tärkeimpien rasvahappojen pitoisuus (jos lisätty)
                              
                           
                  
                     Aluksi enintään 6 kuukautta (2)
                     
                  
                  
                     Pakkauksessa, tölkissä tai etiketissä on oltava merkintä: ’Suositetaan eläinlääkärin lausunnon pyytämistä ennen käyttöä tai käyttöajan pidentämistä.’
                     Käyttöohjeessa on oltava merkintä: ’Vettä oltava jatkuvasti saatavilla.’
                  
               
      
         (1)  Valmistaja voi tarvittaessa suosittaa tuotteen käyttöä myös tilapäisen munuaisten vajaatoiminnan yhteydessä.
      
         (2)  Jos rehua suositetaan käytettäväksi tilapäisen munuaisten vajaatoiminnan yhteydessä, suositeltavan käyttöajan on oltava 2–4 viikkoa.”